
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390.

ΠΡΟΣ : Υπουργό Εθνικής Άμυνας κ. Πάνο Καμμένο 
             Αναπληρωτή Υπουργό  Εθνικής Άμυνας κ. Δημήτριο Βίτσα 
              ΕΓΑ/ΓΕΕΘΑ - ΕΓΑ/ΓΕΣ - ΕΓΑ/ΓΕΝ - ΕΓΑ/ΓΕΑ
             

ΚΟΙΝ :  Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων
              Στρατιωτικοί συντάκτες


ΘΕΜΑ: Διευκολύνσεις έγγαμων εν ενεργεία στελεχών με τέκνα 

             Αξιότιμοι κ.κ. Υπουργοί, Αξιότιμοι κ.κ. Αρχηγοί,

           1. Η Πανελλήνια Ομοσπονδία Ενώσεων Στρατιωτικών (Π.ΟΜ.ΕΝ.Σ.) ως ο νόμιμος και θεσμικός εκπρόσωπος των εν ενεργεία Στρατιωτικών, σας γνωστοποιεί το σοβαρό πρόβλημα που υφίσταται, στην προσέλευση των εν ενεργεία στελεχών στην εργασία τους, λόγω της υποχρέωσης τους να παραδίδουν τα τέκνα τους τις εργάσιμες μέρες, σε βρεφονηπιακούς-παιδικούς σταθμούς ή στα σχολεία της πρωτοβάθμιας-δευτεροβάθμιας εκπαίδευσης σε ώρες που τα στελέχη θα πρέπει να βρίσκονται στην Μονάδα τους. Η ανάδειξη αυτή έγινε και από πρωτοβάθμια ένωση, συγκεκριμένα την Περιφερειακή Ένωση Σερρών, η οποία αν και δεν είναι μέλος της Ομοσπονδίας μας, ανέδειξε ένα πρόβλημα που αφορά όλους τους συναδέλφους.   

  2.  Συγκεκριμένα ένας μεγάλος αριθμός συναδέλφων, πρέπει να παραδίδει τα τέκνα του στους βρεφονηπιακούς-παιδικούς σταθμούς, και τα νηπιαγωγεία και τα σχολεία της πρωτοβάθμιας/δευτεροβάθμιας εκπαίδευσης στις 07:30 το πρωί στις περισσότερες των περιπτώσεων, με αποτέλεσμα να υπάρχει τεράστιο πρόβλημα στην προσέλευση τους στην Μονάδα, καθόσον βάσει του ωραρίου η εργασία ξεκινά στις 07:00.   
             3.  Αξιότιμοι κ.κ. Υπουργοί, Αξιότιμοι κ.κ. Αρχηγοί,
        Η Π.ΟΜ.ΕΝ.Σ. κατόπιν τούτου προτείνει, για την θεραπεία και την κοινή αντιμετώπιση αυτού του προβλήματος, την έκδοση διαταγής Μονίμου Ισχύος, που να έχει εφαρμογή σε όλα τα Σώματα (ΣΞ-ΠΝ-ΠΑ), η οποία να καθορίζει το δικαιούμενο προσωπικό και τις διαδικασίες διευκολύνσεις κατά περίπτωση, ώστε μ΄αυτό τον τρόπο να επιλυθεί οριστικά αυτή η σημαντική υποχρέωση που αφορά στην φύλαξη – εκπαίδευση των παιδιών τους. 
   
                                                                      Μετά τιμής

Για το Διοικητικό Συμβούλιο

              Ο                                                                                                 Ο
      ΠΡΟΕΔΡΟΣ                                                                       ΓΕΝΙΚΟΣ ΓΡΑΜΜΑΤΕΑΣ

